CELEX: 62011TN0015
Language: et
Date: 2011-01-06 00:00:00
Title: Kohtuasi T-15/11: 6. jaanuaril 2011 esitatud hagi — Sina Bank versus nõukogu

5.3.2011   
            
            
               ET
            
            
               Euroopa Liidu Teataja
            
            
               C 72/26
            
         6. jaanuaril 2011 esitatud hagi — Sina Bank versus nõukogu
   (Kohtuasi T-15/11)
   2011/C 72/43
   Kohtumenetluse keel: inglise
   
      Pooled
   
   
      Hageja: Sina Bank (Teheran, Iraan) (esindajad: advokaadid B. Mettetal ja C. Wucher-North)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada määruse nr 961/2010 (1) VIII lisa B osa punkt 8 hagejat puudutavas osas;
            
         
               —
            
            
               tühistada nõukogu 28. oktoobri 2010. aasta otsust sisaldav kiri;
            
         
               —
            
            
               tunnistada nõukogu otsuse 2010/413/ÜVJP, mis käsitleb Iraani vastu suunatud piiravaid meetmeid, (2) II lisa B osa punkt 8 kohaldamatuks hagejat puudutavas osas;
            
         
               —
            
            
               tunnistada nõukogu määruse nr 961/2010 artikli 16 lõige 2 hageja suhtes kohaldamatuks;
            
         
               —
            
            
               tunnistada nõukogu otsuse 2010/413/ÜVJP artikli 20 lõike 1 punkt b hageja suhtes kohaldamatuks;
            
         
               —
            
            
               mõista nõukogult välja, lisaks tema enda kohtukuludele, ka hageja kohtukulud.
            
         
      Väited ja peamised argumendid
   
   Hageja esitab oma hagi põhjendamiseks neli väidet:
   
               1.
            
            
               Esimene väite kohaselt ei ole hageja suhtes täidetud 2010. aasta vaidlustatud määruse ja otsuse kohased sisulised nimekirja kandmise kriteeriumid ja/või nõukogu on teinud ilmse hindamisvea, kui määras kindlaks kriteeriumidele vastavuse või mittevastavuse. Järelikult ei ole hageja nimekirja kandmine õigustatud.
            
         
               2.
            
            
               Teine väide, mille kohaselt rikub hageja nimekirja kandmine võrdse kohtlemise põhimõtet;
               
                           —
                        
                        
                           hagejat koheldi ebavõrdselt võrreldes teiste Iraani pankadega;
                        
                     
                           —
                        
                        
                           hagejat koheldi ebavõrdselt võrreldes teiste nimekirja kantud Iraani pankadega, kes olid märgitud 2010. aasta määruses ja otsuses;
                        
                     
                           —
                        
                        
                           hagejat koheldi ebavõrdselt võrreldes „Daftari” and the Mostaz’afan Foundation’iga.
                        
                     
         
               3.
            
            
               Kolmas väide, mille kohaselt ei ole järgitud kaitseõigusi ning ei ole täidetud sanktsioonide põhjendamise nõue, kuna:
               
                           —
                        
                        
                           hageja ei ole saanud nõukogult oma seisukoha kaitsmiseks mingit teavet, välja arvatud kaherealine, üldsõnaline ja ebatäpne lakooniline põhjendus;
                        
                     
                           —
                        
                        
                           vaatamata sellele, et hageja on seoses enda nimekirja kandmisega saatnud nõukogule üksikasjalikke teabenõudeid, ei ole nõukogu ega tema nõustajad talle vastanud;
                        
                     
                           —
                        
                        
                           sellise olukorra tõttu on võimatu kindlaks teha, kas meede on põhjendatud või on tegemist veaga;
                        
                     
                           —
                        
                        
                           igast hageja vastu esitatud tõendist oleks pidanud teda teavitama sellisel määral nagu võimalik, kas koos esialgse otsusega varad külmutada või niipea kui võimalik pärast seda otsust.
                        
                     
         
               4.
            
            
               Neljas väide, mille kohaselt rikuvad piiravad meetmed hageja omandiõigust ning ei ole proportsionaalsed vastupidiselt Euroopa Liidu põhimõttele, et otsus peab olema proportsionaalne, kuna:
               
                           —
                        
                        
                           nõukogu taotletava eesmärgi ja hagejale piirava meetme kehtestamise vahel puudub seos;
                        
                     
                           —
                        
                        
                           nõukogu ei ole tuvastanud ühtki hageja osalusega tehingut;
                        
                     
                           —
                        
                        
                           olemas on muid, proportsionaalsemaid meetmeid Iraani väidetava „tuumaenergiaalase tegevusega” seotud ohtude ja sellise tegevuse rahastamise vastu.
                        
                     
         
      (1)  Nõukogu 25. oktoobri 2010. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT 2010, L 281, lk 1).
   
      (2)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39).